《奉寄鲁直学士》
宋代·薛绍彭

瘴地经行促棹讴，周南太史几年留。
后来遥识犹青眼，别久悬知半白头。
宋玉又经巫峡去，谪仙初罢夜郎游。
长江风水追难及，怅望春波一叶舟。

作者简介：河中万泉人，字道祖，号翠微居士。薛向子。哲宗元祐元年官承事郎、监上清太平宫。历少府监丞，累官秘阁修撰、知梓潼路漕。工书，擅行、正、草诸体，取法晋唐，格度严谨，自成一家。与米芾为书画友，书法并称“米薛”。